هیندوستان حکومتی گلن ایل کئچیریله‌جک پارلمان سئچکی‌لری عرفه‌سینده شکرین تولیدی‌نین آزالماسی و تورم فشاری‌نین قارشی‌سینی آلماق اوچون اونون صادراتینی قاداغان ائتمگی پلانلاشدیریر.
بو باره‌ده هیندوستان حکومتینده‌کی منبع‌یه ایستینا‌دن  "ویون" کانا‌لی معلومات یاییب.
قئید اولونوب کی، حاضیردا اؤلکه‌ده گؤزلنیلن 27،5 میلیون تون داخیلیر مصرف طلبینی اؤدمک اوچون کیفایت قدر شکر وار، لاکین بو ایل ایالت سئچکی‌لری و گلن ایل لوک سبها سئچکی‌لری عرفه‌سینده حکومت ریسک ائتمک ایستمیر.
وورغولانیب کی، آرتیق بیر قروپ ناظیر دییرمان‌لارا شکرین خاریجه گؤندریلمه‌سینی درحال دایاندیرماغی توصیه ائدیب.
هیندوستاندا شکرین اورتا پراکنده ساتیش قیمتی بیر ایل اول 41،31 روپی اولدوغو حالدا، حاضیردا 42،24 روپی‌دیر. 2022-23-جو تاریم ایلینده (اوکتبر-سپتامبر) اؤلکه‌ده اوولکی تاریم ایلینده تولید ائدیلمیش 35،9 میلیون تون شکرله موقاییسه‌ده 32،7 میلیون تون شکر تولیدی گؤزلنیلیر.
رسمی معلومات‌لارا گؤره، جاری ایل اوچون معین ائدیلمیش ثابت کووتایا اویغون اولا‌راق شکرین بؤیوک حیسه‌سی آرتیق داشینسا دا، 200 مین تونا یاخین شکر هله ده صادر اولونماییب.
